Lone Holst stiller op til kommunalvalget | Vejen | jv.dk\nLone Holst stiller op til kommunalvalget\nDet var den lokale Venstre-bestyrelse, der spurgte Lone Holst, om hun havde lyst til at stille op til kommunalvalget. Efter grundige overvejelser besluttede hun at sige ja. Foto: Søren Gylling\nCarl Holsts hustru Lone Holst stiller op til kommunalvalget for Venstre i Rødding. Postyret omkring Carl Holst har været med i overvejelserne, men hun har alligevel fået mod på at stille op.\nRødding: Lone Holst, tidligere forsvarsminister Carl Holsts (V) hustru, stiller op til kommunalvalget for Venstre i Rødding.\nDet står klart, efter et opstillingsmøde tidligere på ugen.\nDen 44-årige lærer og uddannelseskonsulent blev spurgt af bestyrelsen, og efter en del overvejelser sagde hun ja.\n- Jeg har spekuleret meget over, om det var noget, jeg kunne tænke mig, og om jeg havde overskud til det. Hvis jeg er så heldig at blive valgt, ligger der et stort arbejde og venter, og det skal kunne kombineres med hjemmefronten og mit arbejde, siger Lone Holst og fortsætter:\n- Men jeg besluttede, at jeg gerne vil repræsentere Rødding og være med til at påvirke den positive udvikling, Vejen Kommune er i. Mine børn er blevet ældre, og jeg har overskuddet til det.\nLone Holst er gift med Carl Holst. Sammen har de tre børn. Mads, Magnus og Maja.Lone Holst er læreruddannet fra Haderslev Statsseminarium i 1997.\nEfterfølgende blev hun ansat som lærer på Rødding Skole, hvor hun var i 15 år.\nI 2012 læste hun en kandidat i general pædagogik på Aarhus Universitet.\nI dag er hun ansat som uddannelseskonsulent på UC Syd i Haderslev, hvor hun står for kurser og videreuddannelse for lærere.\nEr ikke naiv\nLone Holst er landmandsdatter og opvokset på Fyn. Forældrene var aktive i Venstre, så hun har interessen for det organisatoriske og politiske arbejde fra barnsben.\n- Jeg har været medlem af og aktiv i Venstre siden gymnasiet og har siden dengang interesseret mig for politik på det mere stille plan, fortæller hun.\nPå trods af at hendes mand, Carl Holst, har været centrum for en række sager, der i sin tid førte til hans afgang som forsvarsminister og efterfølgende er blevet genstand for yderligere undersøgelser, er Lone Holst klar til at stille sig frem i offentlighedens søgelys.\n- Det er klart, at det har været en del af mine overvejelser. Men jeg besluttede, at når jeg blev spurgt, om jeg vil stille op, er det fordi, der er gode mennesker, der mener, at jeg kan bidrage med noget med min person og den baggrund, jeg kommer med. Jeg er ikke blind for, at jeg ikke er en øde ø. Men jeg er mig, og jeg tror på, at folk kender mig for det og kan skille tingene ad, siger hun.\nEr du bekymret for, om dit efternavn kan skade dine muligheder i politik?\n- Det ved jeg ikke. Tiden må vise, om det har en betydning. Det kan være, det har det for nogle mennesker. Jeg er ikke så naiv at tro, at jeg ikke hører noget om det, men det er ikke det, jeg lægger vægt på. Indtil videre har jeg kun mødt positive tilkendegivelser. Det kan være, der kommer andre reaktioner, for jeg stiller mig i et krydsfelt, hvor jeg kan blive stillet til ansvar for mine holdninger. Sådan er det for alle, der stiller op.\nBrænder for skoler og erhvervsliv\nSærligt skoleområdet, udviklingen i lokalområderne og gode rammer for erhvervslivet har Lone Holsts interesse.\n- Mit fokus er at sikre rammer, der er gode for både vores lokalområde og kommunen som helhed. Der er mange gode initiativer i gang i Rødding. Friskolen, højskolen, en god folkeskole og aktivitetscentret. Det glæder jeg mig over, men der er også udfordringer, der skal tages op, siger hun og peger på faldende børnetal som én af dem.\n- Det bliver også en udfordring at sikre, at de børn, vi sender ud af skolen, har kompetencer, der gør dem i stand til at begå sig i samfundet. Vores skoler gør det godt, men der er desværre børn, der ikke kommer videre efter 9. klasse. Der ligger en kæmpe opgave i at samle dem op, siger hun.\nDen første opgave, Lone Holst tager hul på, er dog forberedelserne til kommunalvalget.\nKim sidder fast i systemet: Lægerne råber vagt i gevær\nFørtidspensioner: Politisk flertal vil holde fast i hård linje\n12:20 Hold en lille jul i hovedstaden\n12:05 46-årige erfaren leder bliver ny direktør i Vejen\n11:37 Så er det jul igen på Sønderskov\nHold en lille jul i hovedstaden\nJulestue i Den Gamle Kostald


Plantning af overvintrende spidskål | Karnas køkkenhave\nPlantning af overvintrende spidskål\nNår solen skinner, er der stadig lidt sommer at finde ude i haven. Blandt andet mine flotte røde peberfrugter, som jeg næsten ikke nænner at plukke – jeg nyder at se på dem. I dag skulle jeg hente en lille dusk dild og nogle tomater til frokost. På vejen fandt jeg en håndfuld hindbær, og de smagte faktisk af sommer. Det er sommerafgrøder i oktober.\nPeberfrugter i sol i oktober.\nEn håndfuld hindbær og en skål tomater i oktober.\nMen når jeg ser ud over haven, så er det tydeligt, at det er efterår med afhøstede bede og planter i begyndende forfald. Jeg havde lovet mig selv, at i dette efterår skulle bedene ikke vokse til i ukrudt – der skulle sås efterafgrøde. Det sidste har jeg holdt ved at så alle afhøstede bede til her omkring 1. oktober – det kunne ikke blive før på grund tørke i både august og september.\nFrøene er i gang med at spire, men hvor grønne bedene når at blive, det er et godt spørgsmål. Det er teoretisk alt for sent at så efterafgrøde i oktober – men spørgsmålet er, om efteråret bliver lunt og langt som sidste år, så er der måske en chance for at planterne når at sætte lidt blade. I hvert fald er bedene ikke fyldt med ukrudt – lige nu. Bliver bedene ikke grønne, må de i stedet for vinterdækkes. Men med hvad? Jeg mangler dækkemateriale til så mange bede? Det var jo også en af grundene til, at de skulle dækkes med grønne afgrøder.\nNysået bed med efterafgrøde med kløver, honningurt, boghvede – og lidt hjemmeavlet vårsalatfrø.\nI dag fik vi en gang heftigt regnvejr efterfulgt at blæst med kraftige vindstød. Og det gjorde det lidt sjovere at samle valnødder op i dag – de nærmest regnede ned i blæsten. På kort tid samlede vi to store portioner op. De var våde og fulde af jord, så de måtte skylles i flere hold vand, inden de til sidst blev badet i varmt vand med Atamon og lagt ud til tørre på nogle gamle bageriste. Jeg tror det bliver den bedste valnøddehøst, vi har haft. Både i mængde og kvalitet.\nHer er dagens høst først på eftermiddagen – der blev samlet en mindre portion op senere.\nJeg begynder at tænke mere og mere på forår. I går kunne jeg ikke dy mig for at så et hold salat i en rootrainer. Måske kan de nå at blive så store, at de kan overvintres i drivhuset. Jeg var i kompostbunken for at finde såjord, og der ventede en grim overraskelse. Den vrimler med store fede oldenborrelarver. Jeg fandt også nogen den anden dag, da jeg hentede noget jord til at plante i. Larverne æder planterødder, så jeg måtte finkæmme jorden, så jeg var helt sikker på ikke at få nogen med i potterne.\nFede oldenborrrelaver. De blev aflivet og lagt på en mursten til solsorten. De var væk næste gang, jeg gik forbi.\nDet er lidt sjovt at plante kål nu, som skal overvintre og give en tidlig afgrøde. De første år troede jeg ikke så meget på succes, men nu har jeg dyrket overvintrende spidskål i en hel del år og er ret sikker på, at det vil lykkes. I år er der dog lige det nye aspekt, at jeg kun kunne så halvdelen af spidskålene på voksestedet, som jeg plejer. På den anden halvdel af bedet stod der ærter og min gule små tomater. Jeg såede derfor en rootrainer til med tre sorter af spidskål til senere udplantning. De tre sorter er Hispi, Durham Early og Greyhound (samme som Express). De direkte såede er Durham Early og Greyhound. Det har været svært at forkultivere spisdkål i en tør og varm eftersommer, men nu ser de da nogenlunde ud, men ikke så flotte som de direkte såede.\nDe største af de direktsåede spidskål – det er Durham Early.\nForkultiverede spidskål – også sået 5. august.\nÆrterne er høstede, men tomaterne modner stadig, og vi plukker dagligt, så dem kan jeg ikke fjerne endnu. Nu kom der regn, jorden var godt fugtig og det var plantevejr. Det kunne ikke vente længere, da de skal nå at etablere gode rødder inden vinter. De måtte nu plantes ud mellem tomaterne, og der var huller i de såede rækker, der skulle fyldes ud. Jeg har læst, at englænderne planter overvintrende kålplanter meget dybt for at modvirke at efterårets og vinterens blæst rokker planterne løse. Så jeg plantede dybt – helt op til lige under første hold blade. (Jeg glemte desværre lige at fotografere plantningen).\nEfter plantningen kom der fiberdug over igen – men det var ikke muligt over planterne mellem tomaterne, så dem må jeg holde nøje øje med – der er sikkert stadig kålugler på spil. Kålsommerfugle har jeg ikke set i lang tid.\nBedet med de såede spidskål, hvor kålene skal plantes ud mellem tomaterne. Der står også lidt bladbeder.\nDen anden ende af bedet efter at der er fjernet ukrudt i ærtedelen. Her skal fyldes ud med kålplanter. Den store plante er en digitalis, som får lov til at stå.\nBedet med de overvintrende spidskål er et meget vigtigt bed i min have, da det er med til at give masser af god mad i foråret, hvor der ellers ikke kan hentes ret mange grønsager i haven. Sidste år fik vi både en masse lækre kålskud fra midt i april og tidlige spidskål fra midt i maj og i juni. Nu håber jeg så bare, at de udplantede kål når at få dannet et godt rodsystem inden vinter.\noktober 04, 2016, 8:14 am\nGodmorgen Karna. Hvad er kålugler? Det har jeg aldrig hørt før og kan ikke Google det. Mon ikke det snart er tid til at sætte hvidløg?\noktober 04, 2016, 10:01 am\nKåluglen er en natsommerfugl, så du ser den kun i skumringen. Ofte kan du se den grålige natsommerfugl i klokken otte blomsten. Men dens larver finder du både i kål og på tomatplanter. Også haveugler og agerugler lægger æg på kål. Og det nok haveuglerne, der er på spil her i efteråret ud fra dette link. De flyver altså senere end der står her – det er nok vores varmere vejr. Se her: http://www.havenyt.dk/artikler/dyrkningsmetoder/skade_og_nyttedyr/489.html\noktober 04, 2016, 9:02 am\nTak for din inspirerende side her. Jeg har sået spidskål den 8. August. jeg synes allerede at de er voldsomt store. Skal jeg overdække dem med noget i vinteren? Jeg har et ” kassedrivhus” jeg kunne sætte over. Tænkte at evt sne vil mase dem. Har også spisefærdig salat sået først i august.\noktober 04, 2016, 10:06 am\nJeg har kun fiberdug over for at de ikke bliver ædt af forskellige kållarver inden vinter. Om et par uger tager jeg det af, så de kan nå at vænne sig til udeklimaet inden vinter. Min erfaring er, at de klarer sig fint uden overdækning, hvor sneen kan lægge sig ned omkring planterne. Jeg har prøvet at få dem mast et år, hvor jeg havde dækket fiberdug over, og den blev dækket med sne og gav efter for det.\nDet er så svært at så på det bedst mulige tidspunkt, da vi ikke kender klimaet i efterårsmånederne.\nVi spiser også den dejligste salat lige nu. Det betaler sig at så igen.\noktober 04, 2016, 12:07 pm\nHvor store er laverne og bruger du hestemøg i komposten?\nJeg fik nemlig fornyligt en masse store laver, 5-6 cm fra noget gl hestemøg, men det var Næsehornsbiller og de gør ingen skade i køkkenhaven.\noktober 09, 2016, 11:42 pm\nJeg blev faktisk i tvivl om det er larver af oldenborre for et par dage siden, da jeg så en debat i en Facebook gruppe. Her blev det foreslået, at det var larver af den smukke grønne guldbasse, og den har jeg i hvert fald i haven. Jeg ser også oldenborre hvert år. Og nu foreslår du næsehornsbiller. Jeg må vist have samlet nogle stykker ind, og se om jeg med sikkerhed kan finde ud af, hvad det er for larver.\noktober 04, 2016, 1:08 pm\nInteressant med spisskål for sådd om høsten og overvintring. Det har jeg ikke prøvd.\nJeg kan ha temperatur ned til minus 15 – 20 grader og barfrost her.\nVil spisskål tåle min norske vinter?\nEllers er det en imponerende høst du har fått av valnøtter. Blir treet veldig stort og omfangsrikt?\noktober 09, 2016, 11:38 pm\nJeg ved ikke, om spidskålene kan tåle så megen frost og barfrost. Her har jeg kun sjældent mere end 10 graders frost, men det kan de overleve, også med barfrost. Du kan jo afprøve det. Går de til, så planter du bare forårssåede kålplanter ud i stedet for.\nMit valnøddetræ er næsten 40 år og ca. 7 m højt og lige så bredt. Lolland er et af de steder i Danmark, hvor valnødder trives bedst.


To bryllupper og en væltet Berlinmur - FINANS\nTo bryllupper og en væltet Berlinmur\nEU's østudvidelse har været en stor økonomisk succes, som mærkes herhjemme. De tidligere socialistiske landes betydning for dansk udenrigshandel er steget markant siden begyndelsen af 1990’erne.\n30.09.2019 kl. 05:50\nDet var september 1989, og vi var på vej hjem med toget fra min svogers bryllup i Tjekkoslovakiet.\nSom sædvanligt tog vi et stopover i Østberlin, men denne gang var der en anderledes spænding over besøget i den delte by. Hele Østeuropa var begyndt at koge i kølvandet på præsident Mikhail Gorbatjovs store reformer af Sovjetunionen, og tidligere på sommeren havde Ungarn åbnet grænsen til Østrig for østtyskere, som var på ferie i landet, mens tusindvis havde søgt politisk asyl på den vesttyske ambassade i Prag.\nDa vi ankom til Berlin, var der dog absolut intet, der tyede på, at det socialistiske mønstersamfund stod over for sin snarlige afslutning. Mandagsdemonstrationerne i Leipzig var kun lige begyndt og havde endnu ikke spredt sig til hovedstaden, så det var faktisk mest de store forberedelser til fejringen af 40-års dagen for DDR’s grundlæggelse, der sprang i øjnene. Og jeg lagde især mærke til, at byen var fyldt med boder, der faldbød bananer og andre friske eksotiske frugter. Det var bestemt ikke noget hverdagssyn i datidens Østeuropa.\nMen festen endte som bekendt med dødskysset til Østtysklands leder, Erich Honecker, og resten er historie. Muren faldt den 9. november, og i løbet af få måneder var samtlige socialistiske regimer i Central- og Østeuropa fortid. Senere fulgte de baltiske landes selvstændighedsproces og Sovjetunionens ultimative fald i 1991. Det var en dramatisk udvikling, som ingen havde forudset.\n»Czechoslovakia want’s trade, not aid,« slog den nye økonomiminister Vladimir Dlouhy fast på den første konference om Central- og Østeuropa, som jeg deltog på i Wien i 1990. Men det viste sig hurtigt, at konkurrenceevnen var svag. Privatiseringen af de statsejede virksomheder endte ofte med konkurs eller voldsomme nedskæringer, så arbejdsløsheden steg dramatisk. Enkelte lande blev også ramt af hyperinflation, fordi prismekanismen var sat helt ud af spillet i årene med statslig styring af al økonomisk aktivitet.\nDen politiske omstilling var mindst ligeså brutal, både på det personlige og nationale plan. Som led i den revanchisme, der altid følger revolutioner, risikerede tidligere medlemmer af kommunistpartierne at blive udsat for retsforfølgelse eller Berufsverbot. De demokratiske institutioner skulle opbygges fra grunden, og lande måtte gennem problematiske genforeninger som Øst- og Vesttyskland eller smertelige skilsmisser, hvoraf nogle endte fredeligt som i Tjekkoslovakiet, mens andre førte til dramatiske borgerkrige.\nEfter de mange år bag jerntæppet blev en hurtig integration i vestlige samarbejdsorganer som EU og NATO en politisk hovedprioritet for de nye markedsøkonomier. Og allerede i 2004 var ønsket gået i opfyldelse for hovedparten af landene. Senere har Slovenien, Slovakiet samt Estland, Letland og Litauen også tilsluttet sig den fælleseuropæiske valuta, euroen.\nAt østudvidelsen faktisk er lykkedes og har været en stor økonomisk succes mærkes også herhjemme. Således er de tidligere socialistiske landes betydning for Danmarks udenrigshandel steget markant siden begyndelsen af 1990’erne, og danske virksomheder har i stor udstrækning etableret sig med produktion på de nye markeder.\nIsær de baltiske lande har foretaget et tigerspring og har nu en gennemsnitlig levestandard på højde med Portugals, mens Tjekkiet, som havde et noget bedre udgangspunkt, i dag kan måle sig med Spanien.\nTilsvarende har det danske arbejdsmarked over de seneste år nydt godt af den lette adgang til arbejdskraft tæt på landets grænser. Det har medvirket til at holde opsvinget kørende uden betydelige flaskehalsproblemer og overophedning, som det var tilfældet i midten af 00'erne.\nDet er dog især, når vi betragter udviklingen i de nye markedsøkonomier, at de store langsigtede fordele ved regimeskiftet står klarest. Således er arbejdsløsheden i regionen i dag rekordlav, og levestandarden, målt ved bruttonationalprodukt pr. indbygger, er steget enormt. Især de baltiske lande har foretaget et tigerspring og har nu en gennemsnitlig levestandard på højde med Portugals, mens Tjekkiet, som havde et noget bedre udgangspunkt, i dag kan måle sig med Spanien.\nDa vi for et par uger siden igen var til bryllup i fruens gamle hjemland, var kontrasten til ’89 da også på alle måder slående. Både ceremoni og fest blev holdt i en cool ombygget fabrikshal lidt uden for Prag, hvor der tidligere blev produceret skruer og andre metalgenstande. Butikkerne i centrum søger desperat efter personale til at betjene de horder af turister, som gør en tur over Karlsbroen til lidt af en klaustrofobisk oplevelse, og cafepriserne er tilpasset bayersk niveau. Sådan var det ikke i 80'erne.\nSkulle nogen i øvrigt være på vej til at holde efterårsferie i Den gyldne Stad, kan jeg stærkt anbefale, at man lægger vejen forbi lystslottet Belvedere, hvor der vises en fantastisk informativ fotoudstilling om begivenhederne for 30 år siden. Det første, der møder den besøgende er et stykke hullet Berlinmur indviklet i pigtråd, overskrevet med grafitti og en Trabant placeret på toppen. Sikkert en af de mange, som blev efterladt i området omkring den vesttyske ambassade dengang i efteråret 1989.


H. Daugaard A/S fylder 100 år\nVirksomheden H. Daugaard A/S kan i september fejre 100 års jubilæum.\nH. Daugaard A/S er en international transport- og logistikkoncern og er i dag placeret på tre centrale lokaliteter i trekantsområdet - Kolding, Vamdrup og Vejle med hovedkontoret placeret i den gamle historiske toldbygning for enden af havnen i Kolding.\nI dag beskæftiger virksomheden omkring 180 medarbejdere og har netop udvidet sin lagerkapacitet på havnen i Kolding grundet på grund af øget kundeaktivitet.\nH. Daugaard har i mange år håndteret blandt andet forsyningen af papir til trykkerierne og emballageindustrien i Jylland og på Fyn.\n“Vi har formået at tilpasse os tiderne og de mange forskellige krav, der løbende stilles i vores branche, samt at skabe en moderne logistikkoncern, hvor vi samtidig kan glæde os over langvarige kunderelationer Rent faktisk er den ældste af vores kunderelationer tilbage fra starten af 1929, og kontrakten er selvfølgelig skrevet med pen og papir. Vi er glade for og stolte over at have været en lokal Kolding virksomhed i 100 år – jubilæet markeres senere på måneden,” siger Michael Frihagen, adm. direktør i en pressemeddelelsen.\nPubliceret 12 September 2015 18:00


Tre frydefulde hyldestsalmer til sommeren - Kristendom.dk\nHver årstid sine salmer. Sommeren er over os, og også her er den danske salmebog gavmild. Foto: P.S. Krøyer/SMK\n6. juni 2017, kl. 8:00\nMange digtere har gennem tiden ladet sig inspirere af den danske sommer. De kan med deres lysegrønne poesi male smukke scener frem af landskaber og stemninger, der dybest set er en hyldest til skaberværkets mageløse underfuldhed.\nDer er en guddommelighed i sommeren, som bliver særlig sanselig og nærværende, når vi synger sommeren ind i kirken med disse tre billedskønne salmer:\nI Naturen holder pinsefest (DDS 723) falder årstid og højtid sammen og bliver til et smukt blomsterbroderi (v.1). At sommer og pinse ofte kædes sammen, er der en naturlig grund til, da pinsen falder forskelligt år for år og ligger i enten maj eller juni.\nSalmen er skrevet af Caspar Johannes Boye (præst og digter, 1791-1853) i 1834. Han skrev digte, skuespil og lejlighedssalmer og indgik i kunstnerkredsen omkring Knud L. og Kamma Rahbek i Bakkehuset. Som præst arbejdede han målrettet som salmeforfatter og udgav fire hæfter med Aandelige Digte og Sange.\nI Naturen holder pinsefest er det Caspar Johannes Boyes hensigt at drage en parallel mellem evangeliet og naturbeskrivelserne. Mellem pinseberetningen og sommeren.\nHan illustrerer sin forkyndelse med naturbilleder: Naturen er klædt i sin sommerglade dragt, og skoven er pyntet til fest. Overalt i naturen: På græsninger, marker og i skove hilses Helligånden velkommen. Ja - selv fuglene priser den med triller. Det er, som om alt fortrylles med Guds nærværende Ånd i håbets grønne måned.\nDer er en væksttanke og en frodighed i hans salmes forkyndelse. Ligesom regnen og dåben begge giver liv og vækst, beder han til, at hans tro må gro ligeså godt som bladene (v. 4).\nTanken om den årligt gentagne fødsel eller opstandelse er med til at gøre naturen til en allegori af den guddommelige forløser. Det er Guds ånd, der skal hjælpe salmens jeg til at dræbe tilbøjeligheden til syndige glæder (v.5), så mennesket kan bygge sig en skyggende pinseløvsal (v.8).\nEn anden andagtsfuld sommersalme er Paul Gerhardts fra 1653: Geh aus mein hertz, und suche freud, på oprindelig 15 vers. Den blev i 1855 oversat af sognepræst Christian Malta Kragballe og fik titlen: Gak ud, min sjæl, betragt med flid (DDS 726).\nI otte vers udfolder han først den jordiske skønhed, som den tager sig skønnest ud ved sommertid, hvorefter han kredser om den himmelske herlighed, ”hvor natten aldrig kommer” (v.6). På den måde bliver det naturens skønhed om sommeren, der kommer til at stå som forvarsel om Himlens dejlighed.\nDen yndefulde sommer, vi kender med blomster på mark og i haver (v.1), løvprangende sommergrønne træer (v.2), fuglesving og fuglesang (v.3) og gyldne høstlovende hvedemarker (v.4), bliver overgået af Guds herlighed i himlen.\nSommerens billedskønne sceneri her på jorden er altså kun en afglans af det, der venter os i Paradis. For ligesom vi i dag kan gå rundt i haven om sommeren og nyde den, sådan skal vi også ”vandre i Guds-haven dér i evighedens sommer” (v. 6).\nDerfor beder han dels om Guds velsignelse allerede nu, så vi kan blive som ”blomster små med liflig lugt, som træer fyldt med yndig frugt” (v.7), og dels om at vi efter døden må blive omplantet som en blomst til Paradiset.\nModsat Det dufter lysegrønt af græs henter Gerhardt og Kragballe ikke først og fremmest sommerens billeder fra det danske landskab, men nærmere fra bibelske tekster som for eksempel Højsangen. Her er frugtbarhed og skønhed allegorier på den troendes lovprisning af Gud.\nDen smukke sommersalme: Det dufter lysegrønt af græs (DDS 725) blev oprindelig skrevet af den svenske forfatter Carl David af Wirsén i 1889 med titlen: En vänlig grönskas rika dräkt.\nDen blev trykt i hans digtsamling: ”Kristna högtids- og helgadager”. Carl David af Wirsén (1842 til 1912) var i sin samtid det etablerede samfunds litterære smagsdommer, han sad blandt andet i Nobelpriskomiteen og han indtog en konservativ holdning til nye strømninger i de litterære kredse i Sverige.\nI 1945 gendigtede K. L. Aastrup den som Den blide maj med sommergrønt. Efterfølgende har Johannes Johansen gendigtet og udbygget den version, vi kender så godt: Det dufter lysegrønt af græs adskillige gange (1985, 1988, 1993, 1995 og 1996).\nAlle sanser er taget i brug, når Johannes Johansen beskriver naturen med billeder hentet fra det danske sommerlandskab med grøft, mark, enge, klit og næs. Det nyslåede græs bæres med vinden mod os. Både lys og varme er forkyndere af skærsommeren (v. 1). Selv fuglenes sang fra morgen til aften er en lovsang til skaberkraften (v.2). Men selvom blomsternes farvepragt er så stor, at kong Salomon i kroningsdragt ”misundeligt må blegne”, er den dog forgængelig (v.3).\nBåde blomster og mennesker skal visne og dø engang (v.4). Det er kun Ordet, der er Kristus selv, som blomstrer evigt og aldrig forgår. Det skaber liv af døde, så himmel og jord kan blive nye (v.5), ligesom det står beskrevet i Johannes Åbenbaring (21,1).\nSkønmaleriet er en frydelig og smuk sommer - som den evige sommer hos Gud.\n- Naturen holder pinsefest af Caspar Johannes Boye 1834\n- Gak ud, min sjæl, betragt med flid oprindeligt af Paul Gerhardt (1653) og oversat af Christian Malta Kragballe i 1855\n- Det dufter lysegrønt af græs oprindeligt af Carl David af Wirsén (1889), men gendigtet af K. L. Aastrup (Den blide maj med sommergrønt) og efterfølgende flere gange af Johannes Johansen\nPå sporet af Oehlenschlägers brede bøge\nPaul Gerhardt - den lærde digter


» Køb Pergola I Træ på nettet – Se hele listen her\nEn stor portion byggemarkeder tildeler nu om dage et hav af forskellige billige fragtmetoder til pergola i træ. Førstevalget hos mange er nu om dage at få bragt ordren til en pakkeshop, fordi du dermed nemt kan hente dine nye varer når det passer dig. Fragtmetoden er altså super problemfri, og tit ydermere den prisbilligste form for fragt.\nDu burde lige så vel prøve at få pakken bragt til din privatbolig eller til din arbejdsplads. Fragtmuligheden bliver gerne en sjat mindre billig, men samtidig virkelig uproblematisk ift. pergola i træ online. Den mest billige fragtmetode kan ikke benægtes at være at du selv henter produkterne, hvilket står og falder med at du befinder dig i nærheden af e-shoppens byggecenter, fx Bauhaus, Silvan, Jem og Fix eller Harald Nyborg.\nLeveringstiden på pergola i træ er ret aktuel når du absolut skal bruge dine nye produkter inden for få dage, og i det øjemed er det naturligvis på sin plads at vi ser leveringstiden på pergola i træ. En del internet selskaber – fx Silvan, Harald Nyborg, Bauhaus og Jem og Fix – præsterer billig dag-til-dag levering på mange af butikkens produkter online, men vær obs på at det er afhængig af at ordren aflægges inden et konkret tidspunkt, så de med sikkerhed kan nå at få pakken afsted forud for at pakkemedarbejderne har fyraften.\nEnkelte internet butikker lover portofri levering på pergola i træ online, men i de fleste tilfælde gælder det kun hvis der købes for en præcis sum. Som alternativ må du foretrække den mindst kostelige fragtmulighed, hvilket gerne vil være at få dem til at køre din pakke til en pakkeshop.\nEn række kæder giver click-and-collect hvor du bestiller billig pergola i træ hjemmefra og selv henter i butikken. Eksempelvis XL-Byg, Jem og Fix, Davidsen, Bauhaus, Harald Nyborg, Stark, Silvan, Bygma og 10-4. De tilbyder eksempelvis afhentning af pergola i træ i disse byer:\nAabenraa, Vejle, Valby, Varde, Rønne, Viborg, Gentofte, Nykøbing Falster, Kokkedal, Svendborg, Roskilde, Glostrup, Højbjerg, Odense, Vanløse, Ishøj, Åbyhøj, Frederikshavn, Thisted, Tilst, Hvidovre, Jyllinge, Frederiksværk, Brønderslev, Ringsted, Søborg, Kolding, Haslev, Nørresundby, Næstved, Nyborg, Randers, Nærum, Aalborg, Lyngby, Allerød, Taastrup, Herlev, Horsens, Esbjerg, Birkerød, Grenaa, Dragør, Kalundborg, Fredericia, Risskov, Vordingborg, Herning, Ølstykke, Struer, Vallensbæk, Hedensted, Charlottenlund, Greve, Korsør, Albertslund, Tårnby, Hørsholm, Lillerød, Skive, Brønshøj, Sønderborg, Skanderborg, Farum, Virum, Hillerød, Slagelse, Lystrup, Frederiksberg, Hedehusene, Haderslev, Silkeborg, Hjørring, Værløse, Helsingør, Frederikssund, Hobro, Stenløse, Middelfart, Brabrand, København, Rudersdal, Ballerup, Holstebro, Gladsaxe, Nakskov, Ikast, Solrød Strand, Holbæk, Køge, Aarhus, Brøndby, Rødovre, og Odder, .\nClick-and-collect for pergola i træ er tilgængeligt i de fleste dele af landet: Jylland (Vestjylland, Østjylland, Sønderjylland, Sydjylland, Midtjylland, Nordjylland, Syddanmark), Sjælland (Nordsjælland, Lolland, Bornholm, Midtsjælland, Falster, Sydsjælland, Hovedstaden, Østsjælland, Amager, Vestsjælland) og Fyn (Vestfyn, Østfyn, Sydfyn, Nordfyn, Midtfyn).\nSes der på tendenserne fremstår det tydeligt, at internetbrugere tit leder efter blandt andet pergola i træ tilbud og køb pergola i træ. Foruden dette ser vi mange gange internet shoppere efterspørge eksempelvis pergola i træ priser, pergola i træ online samt billig pergola i træ, foruden de store byggekæder som 10-4, Harald Nyborg, XL-Byg, Stark, Bauhaus, Silvan, Davidsen, Jem og Fix og Bygma.\nDet har vist sig at være usædvanlig ukompliceret for almindelige dødelige at vurdere prisniveauet på billige pergola i træ online på tværs af internet foretagender, og på grund af dette har en hel del netshops ikke kunne slippe for at nedbringe salgspriserne på pergola i træ drastisk, og i øvrigt sikre portofri fragt.\nDerfor kan det immervæk vise sig gavnligt at studere visse e-forretninger efter tilbud på pergola i træ online forud for at du handler, sådan at du er sikret at få den laveste pris. Kig ikke bare hos de gængse byggemarkeder som Bygma, 10-4, XL-Byg, Stark, Harald Nyborg, Bauhaus, Jem og Fix og Davidsen.\nDu må blot være omhyggelig med, at såfremt en online butik reklamerer billige pergola i træ online for en pris som er usædvanlig billig, er det ofte være et symbol på en uægte e-handler. Shopping med kort er på den anden side dækket ind under en foranstaltning, der passer på køber imod uægte internet selskaber.\nVi foreslår generelt betalinger med kort eller mobilbetaling. Alternativt burde du anvende en billig afdragsordning som f.eks. ViaBill, hvis du foretrækker at afdrage pengene til pergola i træ over tid. Dette tilbydes typisk ved niche netbutikker, i modsætning til de udbredte byggekæder som for eksempel Silvan, Bauhaus, XL-Byg, Stark, Harald Nyborg, Jem og Fix, 10-4 og Bygma.\nNår man ser på tallene fremstår det klart, at online shoppere mange gange efterspørger for eksempel pergola i træ tilbud og pergola i træ online. Derudover oplever vi tit folk kigge efter bl.a. køb pergola i træ, pergola i træ priser og billig pergola i træ.\nTrustpilot tilbyder aldeles fantastiske løsninger til at beskue ret mange andre forbrugeres observationer og herved er det at foretrække, at du udforsker netbutikkens vurderinger før du færdiggør din shopping med billige pergola i træ online.\nFacebook resulterer i tilsvarende nogle solide chancer for at få indtryk af e-forretningens kundetilfredshed. Tilmed ses en række netbutikker som giver folk mulighed for at registrere en evaluering af deres køb, hvilket også kan anvendes til at få et indtryk af hvor glade kunderne er.\nForud for at folk køber billige pergola i træ online hos en internet butik kan man i reglen overveje dens handelsbetingelser, men det er mange gange ikke særlig spændende, især med de gængse byggemarkeder som Stark, Bauhaus, Bygma, 10-4, Harald Nyborg, XL-Byg, Davidsen, Silvan og Jem og Fix.\nEn anden mulighed kunne derfor være at kontrollere om online forretningen er e-mærket medlem, hvilket typisk er et tegn på at internet butikken accepterer den officielle danske lovgivning, foruden at internet forretningen af og til besøges af eksperter som har indsigt i bestemmelserne på området.\nDesuden får du lejlighed til support, ifald du møder problemstillinger med din handel med pergola i træ. Udover dette er det klogt at køber er vidende om de mest relevante forhold der kan spille ind i forbindelse med bestillingen af pergola i træ online, f.eks. den byttepolitik online webshoppen anvender.\nPå grund af dette er det i øvrigt relevant, at man stadig sikrer ens ordrekvittering, således man når som helst vil kunne dokumentere sin bestilling af pergola i træ, uagtet om man har bestilt fra Bauhaus, Silvan, Jem og Fix, Bygma, Stark, XL-Byg, Harald Nyborg, 10-4 eller Davidsen.


De 5 bedste hoteller i Riola Sardo i 2018 - TripAdvisor\nFerie i Riola Sardo\nBed and Breakfasts i Riola Sardo\nFlyrejser til Riola Sardo\nAktiviteter i Riola Sardo\nBilleder af Riola Sardo\nKort over Riola Sardo\nAlle hoteller i Riola Sardo\nOm Riola Sardo\nBedste hoteller i Riola Sardo, Italien\nFaciliteter Restaurant Kæledyr tilladt Concierge Internet Mødelokaler Handikapegnede værelser Aircondition Gratis wi-fi Ved stranden Pool Tekøkken Kørestolsadgang Roomservice Gratis parkeringAlle\nType Prisbilligt Romantisk BondehusAlle\nNr. 1 af 10 overnatningssteder i Riola Sardo med bedste værdi for pengene\nNr. 2 af 10 overnatningssteder i Riola Sardo med bedste værdi for pengene\nNr. 3 af 10 overnatningssteder i Riola Sardo med bedste værdi for pengene\nNr. 4 af 10 overnatningssteder i Riola Sardo med bedste værdi for pengene\nNr. 5 af 10 overnatningssteder i Riola Sardo med bedste værdi for pengene\nNr. 6 af 10 overnatningssteder i Riola Sardo med bedste værdi for pengene\nAndre overnatningssteder i Riola Sardo\nNr. 2 af 6 specialiserede indkvarteringssteder i Riola Sardo\nNr. 5 af 6 specialiserede indkvarteringssteder i Riola Sardo\nNr. 3 af 6 specialiserede indkvarteringssteder i Riola Sardo


En kendt og velanskrevet mand inden for den lokale skoleverden, tidligere skoleinspektør ved Langhøjskolen, K.E. Larsen , er afgået ved døden i fredags den 5. januar, i en alder af kun 65 år. K.E. Larsen havde omkring 35 års virke ved skolevæsenet i Hvidovre. Først på Holmegårdsskolen, senere en periode på Enghøjskolen, hvorefter han i 1975 blev udnævnt til skoleinspektør på Langhøjskolen. Han ledede denne skole helt frem til 1994, hvor han skiftede til den kommunale forvaltning, hvor han havde fritidshjem- og klubområdet som sit arbejdsområde helt frem til pensioneringen i august 2001. K.E. Larsen vil også blive husket for sit betydelige organisationsarbejde. I årene før han blev skoleinspektør var han bl.a. fælleslærerrådsformand og formand for Hvidovre Lærerforening, kreds 14. Æret være K.E. Larsens minde. m- John Thorulf Nielsen - "Den gamle vicer" skriver også mindeord om tidligere skoleinspektør K.E Larsen, Langhøjskolen. K.E. tiltrådte sit embede som skoleinspektør 1.august 1975. Mødet med K.E. var ikke svært. Godt nok havde jeg selv søgt stillingen; alligevel bød jeg ham velkommen med glæde. Der stod stor respekt om ham. Han var en meget dygtig lærer, og han havde indgående kendskab til administration. Han havde også ydet et godt arbejde i kredsen. Jeg så hen til et godt samarbejde. Han var den unge, jeg den ældre. 1970'erne var præget af mange nye pædagogiske tanker og idéer - det gærede i Folkeskolen. K.E. var måske ikke helt trådt ud af "den sorte skole", men han var umådelig åben og positiv. Det var i denne periode, at bl.a. skolenævnstanken pressede sig på. For mig var det svært at forstå, hvad meningen var. Her viste K.E. sit format. Han fik mig til at forstå paragraffernes ubønhørlige krav til skoleledelsen. Han viste stor åbenhed over for de første kuld af forældre, der dristigt meldte sig til opgaven. De blev godt vejledt, og der blev etableret et godt og velfungerende nævnsarbejde. Der kom nye lærergenerationer. Det var en balancegang at få de helt nye lærere til at forstå, at ikke alle idéer endnu var tilpasset paragrafferne. Ind imellem tabte både han og jeg pusten. Det var i denne periode, vi lærte hinandens styrkesider og svagheder at kende. Intet længevarende forhold kan undgå sværdslag. Det kunne vores heller ikke. Men vi kom altid ud på den anden side uden nævneværdige skrammer. Det var også i denne periode, at Langhøjskolen udviklede sig til et sted, der var godt at være for eleverne. Der skete virkelig noget. Vi lærte nye sider af K.E. at kende, når vi havde legeprægede emnedage, skolekomedier og andre fællesarrangementer. Så var han en glad og afslappet lederskikkelse. Lege - det kunne han også. Da jeg i 1988 fik tilbud om en stilling i det private erhvervsliv, slog jeg til. Det var med vemod, jeg forlod Langhøjskolen. K.E. blev tilbage endnu i nogle år. En højt begavet skoleleder er nu borte. Han lærte mig meget. John Thorulf Nielsen "Den gamle vicer."


Boligfornyelse: Hjælp til at komme i gang - FBT\n1. januar 2018\t0\tAf Redaktion\nFornyelse i hjemmet er et vidt begreb, og det kan strække sig fra de mindre fornyelser i form af en ny stol, en malet væg til de større projekter som nyt køkken, udskiftning af tag eller lignende. Det er klart, at de mindre boligprojekter er mere overskuelige at gå til frem for de store af slagsen, men ikke desto mindre kan det godt være med til at miste overblikket, hvis man ikke har en plan og overvejede ønsker fra start.\nPlanlægning er vejen frem, hvis du vil sikre dig at komme så økonomisk og mest sikkert i mål som muligt. Man kan hurtigt få brændt mange penge af, hvis man ikke har sat sig ned fra start og undersøgt de mange muligheder for pristilbud, mængder af materialer osv.\nLæg derfor en plan over, hvad der skal renoveres, fornyes eller udskiftes. Jo flere detaljer du får noteret ned, jo bedre. Skriv ned hvad der skal bruges af penge, hvad der skal laves i hvilken rækkefølge, hvilke fagfolk man skal i dialog med, vigtige kontaktoplysninger osv.\nEn handlingsplan over processen kan også være en god idé til de større boligprojekter.\nEr der tale om små fornyelser i hjemmets rum, kan det være en god idé at kigge efter inspiration i boligblade, på nettet eller boligblogs.\nPå samme måde som tiderne skifter, kan vores stil og smag inden for indretning også skifte. Det vi syntes om for 5 år siden, er ikke nødvendigvis det samme, vi synes om den dag i dag, og derfor kan vi have et behov for fornyelse.\nFind derfor ud af, hvilken stil du er bevæget dig over i og mærk samtidig efter, om det er noget, du vil synes godt om i flere år, og ikke kun et halvt år. Tidens tendenser er ikke altid tidløse, så lyt til dig selv og find ud af, om det er noget, du ønsker at bruge flere penge på og vil blive glad for at se på hver dag.


Jernmænd - peoplespress.dk\nFakta & info Format: Bog Udgivelsesdato: 22-02-2012 Udgivelsesår: 2012 Forlag: People’sPress ISBN: 978-87-7108-506-8 Jernmænd\nRasmus Henning - Rolf Sørensen - Steen Tinning\nDet lyder voldsomt. Men hvis du har viljen og mod på at træne hårdt og målrettet, kan det lade sig gøre, at du også bliver jernmand. De to tidligere elitesportsmænd, Rolf Sørensen og Steen Tinning, satte sig et fælles mål: At gennemføre Challenge Copenhagens iron mandistance. De kontaktede den danske triatlet, Rasmus Henning, der blev tilknyttet som deres personlige mentor. I Jernmænd følger du Rolf og Steens lange rejse fra beslutningen om at ville være jernmænd, over de mange timers træning og frem, til de krydser målstregen som nykronede jernmænd. Jernmænd er også en motivationsbog for alle, der har en drøm om at blive jernmand. Du får bl.a. et træningsprogram, motivationsstrategier og vejledning om, hvordan du skal tackle de mange udfordringer og undgå skader. Om hvordan du passer din træning ind i din hverdag. Hjælp til at købe det udstyr, der passer netop dig. Og en masse nyttige råd, du kan bruge i din træning og på selve konkur-rencedagen.\nNordvestnyt Dagbladet Holstebro Relaterede emner\n”Jeg kørte i korte bukser og kortærmet trøje. Sneen havde lagt sig, så man kunne næsten ikke se, hvor vejen gik. Et godt stykke nede ad nedkørslen stoppede jeg. En tilskuer forbarmede sig over mig og gav mig sin frakke. Jeg kørte resten af vejen ned til målet iført en lang, ulden overfrakke, forfrossen og helt færdig.”Rolf Sørensen om en af de mest\nJan Løfberg - Rolf Sørensen\nI Cykling con amore - skrevet i samarbejde med journalist Jan Løfberg - deler Rolf Sørensen ud af sin viden og sin kærlighed til cykling. Og han vil dele den med Danmark - en nation af cyklister. I den rigt illustrerede, lækre bog, fortæller Rolf om alle aspekter af cykling. Lige fra hvordan du finder den rette cykel til dine behov, hvilket udstyr\nGolf på hjernen er Steen Tinnings hudløse beskrivelse af livet som professionel golfspiller igennem næsten 20 år. En beretning om at kikke døden i øjnene, om økonomiske trængsler, om familiære bekymringer, om sportslig modgang samt den indre mentale kamp morgen, middag og aften. Men også en historie om sportens eksplosive udvikling og et helt usædv\nRolf Sørensen begyndte allerede sin professionelle karriere som 20-årig. Og der gik ikke lang tid, før end han fik ansvar og lærte hvad det vil sige at lede et stort hold mennesker, som alle – uanset titel – var afhængige af hinanden. At sammensætte et harmonisk cykelhold er en kæmpe udfordring. Og motivation, menneskeforståelse, begejst\nDa mere end 1.500 triatleter fra hele verden mødtes den 15. august 2010 og hoppede i vandet på Amager Strandpark ved det første Challenge Copenhagen - en af de største årligt tilbagevendende sportsbegivenheder i Danmark – var Rolf en af deltagerne.Man skulle ellers tror at han har haft udfordringer nok i sin tid som professionel cykelrytter. Men Ro\nDrama og kriser. Glæde og gråd. Tour de France er ikke bare verdens største cykelløb og sommerens store TV-begivenhed over hele verden. Det er et stykke kultur og folkesjæl. Med sit eget hjerte, liv og åndedræt.Kom tættere på – og ind bag kulisserne i - verdens største cykelløb med TV2 Sportens udsendte kommentatorer.Rolf Sørensen og Dennis Ritter Foredrag\nAt finde sit absolutte topniveau kræver at man er villig til at grave dybt og kæmpe ekstremt hårdt og fokuseret. Hver en sten skal vendes i jagten på at opnå sin målsætning, og hvad enten vejen til målet er belagt med 100 træningspas, 100 kundemøder eller 100 præsentationer – så skal man indstille sig på at løse dem alle 100%. Det er ikke nok at ra


Sidste år kunne Trivium fejre 20-årsjubilæum. Med ni fuldlængdeudgivelser i bagagen og et par medlemsudskiftninger er Matt Heafy eneste grundlæggende medlem tilbage i bandet, og Heafy kan med tilfredshed se tilbage på en forholdsvist imponerende karriere, taget hans kun 34 år i betragtning. Med ‘Ember to Inferno’ (2003) og senere ‘Ascendancy’ (2005) var Trivium med til at forme metalcoren og er sammen med Killswitch Engage blevet noget nær definitionen af den amerikanske arena-“metalcore”.\nTrivium anno 2020 er stadig ekstremt amerikansk i sit musikalske udtryk, også selvom kvartetten finder inspiration uden for staterne. Mens Killswitch Engage lyder, som bandet altid har gjort, har Trivium været mere midtersøgende og gennem årene indarbejdet flere heavy metal-elementer - hvilket sandsynligvis har været afgørende for bandets succes. Især i Amerika.\nSåledes er titelnummert på ‘What the Dead Men Say’ en komposition opbygget af ærkeamerikansk metalcore, et hint af Gojira-riffs og et typisk melodisk omkvæd. Storladent og patosfyldt med masser af arena- og radiopotentiale.\nDen kompositionsopbygning er essensen af Trivium. Samtlige ti numre arbejder med samme udtryk, hvor den primære variation er andelen af metalcore versus heavy metal. ‘Amongst the Shadows & The Stones’ har en overvægt af metalcore-elementer, mens numre som ‘Bleed Into Me’ og den utroligt ørehængende ‘Scattering the Ashes’ modsat trækker på inspiration fra 80’ernes heavy metal-helte.\nFælles for alle numre er bandets fine sangskrivning. Udgivelsen er gennemgående flot komponeret og ganske ørehængende – uden at det lykkes for Trivium at skrive en plade, der går over i historien.\nTrods den kompetente sangskrivning er ‘What the Dead Men Say’ forholdvis forudsigelig. Der er ingen store overraskelser, om end det naturligvis er spændende at høre, om Heafy har haft en god eller dårlig dag på kontoret. Der er intet nyt, ingen overraskelser, blot Trivium. Var man til de forrige udgivelser, går man ikke galt i byen med denne. Kan man godt lide, at der sker noget nyt, at et band udvikler sig, så skal man selvsagt ikke lytte til Trivium\nEn ting, der absolut ikke er blevet bedre siden ‘The Sin and the Sentence’ (2017), er Heafys sangtalenter. Specielt den rene vokal er exceptionelt statisk. Den ellers karismatiske forsanger har ét toneleje, og det får mere end rigelig plads på pladen. I en sådan grad, at det giver det musikalsk udtryk en kedelig og triviel klang.\nHertil hjælper det ikke, at denne type americore typisk er særdeles ufarlig og finpoleret. Triviums midtersøgen resulterer alt for ofte i, at alt det farlige ved metalcoren er fravalgt. Oftest er det netop Heafys valg om at synge rent, der tager brodden af sangene. Et nummer som ‘Sickness Unto You’ viser sammen med ‘Amongst the Shadows & The Stones’, at Trivium stadig kan være farlige. At de stadig har noget af den sprælske energi og det fandenivoldske, der engang kendetegnede bandet såvel som metalcoren. Ja, det lyder afslutningsvis næsten som Killswitch Engage i Howard Jones-perioden. Lidt for ofte bliver det dog ufarligt. Lidt for radiovenligt, lidt for anonymt\n‘What the Dead Men Say’ har sine klare højdepunkter. Sine styrker og sine absolutte svagheder. Af et Trivium-album at være får man som lytter en fin oplevelse – som fan vil man måske endda finde pladen rigtig god. Objektivt set ændrer det dog ikke ved, at Heafy & co. ikke bringer noget nyt til bordet.\nMan kan godt tillade sig at forvente mere, af et band, der har eksisteret i mere end 20 år, var med til at definere en genre og typisk melder udsolgt til deres arena-tours.


Velkommen - www.gfmarielyst.dk\nVelkommen til Marielyst-kvarteret\nVores kvarter består af 124 parceller fordelt på Mariedalsvej, Krogagervej, Sofiedalsvej og Rønnevej (fra nr. 8 og nr. 15) samt 3 parceller på Bakkekammen (nr. 24b, 26a og 26b).\nOmrådet er opkaldt efter en større gård, hvis marker vi nu bor på.\nKvarteret er bebygget i årene 1965-1968 for flertallet af parcellerne.\nAlle parceller i området skal være medlem af grundejerforeningen, jfr. servitutterne.\nGrundejerforeningen har en bestyrelse, der består af 5 medlemmer valgt blandt parcelhusejerne.\nBestyrelsens opgave er at sørge for, at medlemmernes fælles interesser så vidt muligt bliver tilgodeset, at områdets fællesarealer bliver vedligeholdt samt at varetage kontakter til kommune m.fl.\nForeningen afholder generalforsamling hvert år inden udgangen af marts måned. Det er her, vi bl.a. aftaler kontingent, større nyanskaffelser, fester m.m. Samtidig er der valg til bestyrelsen.\nI områdets nordvestlige hjørne (bag Mariedalsvej 1-9) ligger et stort fællesareal – også kaldet ”Det grønne område”. Her har vi i øjeblikket indrettet legeplads, foldboldbane, bane til basketball, kælkebakke og grillplads.\nDet er her foreningen hvert år afholder fastelavnsfest med tøndeslagning og lidt godt til såvel store som små.\nDet grønne område er til fri afbenyttelse, men har du/I hund med, skal den holdes i snor, og efterladenskaber skal samles op. Der er opsat hundeskilte ved indgangen til det grønne område i håb om, at alle vil respektere dette. Der er opsat skraldespande til fri afbenyttelse ved indgangene fra Mariedalsvej og Rønnevej samt midt på området.\nAl ind- og udkørsel pr. bil til området foregår via Fensmarkvej/Rønnevej.\nVi bor således i et lukket villakvarter, hvor det er naturligt at mange børn leger og færdes på vejene, så derfor er det fra alle sider et stort ønske, at beboerne og andre, der færdes på vejene, viser hensyn og kører langsomt.\nGrundejerforeningen findes på hjemmesiden www.gfmarielyst.dk, hvor vedtægter, referat fra generalforsamling, regnskab og budget kan findes.\nLigeledes er grundejerforeningen på Facebookgruppen GF Marielyst, www.facebook.com/GFMarielyst\nDu/I er altid velkommen til at rette henvendelse til bestyrelsen. Sammensætningen af bestyrelsen kan ses på hjemmesiden.


E-handel vækster og vækster - Lalala\nEn del internet butikker yder nu alverdens fragtmetoder. Førstevalget hos mange er på nuværende tidspunkt pakkeshops, hvor du så selv henter de købte produkter når det passer dig bedst. Denne er jo meget let, og desuden endvidere den mest betalelige mulighed for levering.\nDu kan alternativt prøve at bestille pakken til levering til din bolig eller ud til din arbejdsplads. Leveringsformen er i mange tilfælde en anelse mere pebret, men ligeledes vældig praktisk. Den mest betalelige fragttype er unægtelig at hente produkterne selv, men den mulighed er betinget af at du opholder dig lige ved online virksomhedens arbejdslager.\nFragttiden er selvfølgelig ret afgørende i tilfælde af at man absolut skal bruge dine nye varer nu og her, så med det formål er det fuldt ud væsentligt at vi checker tidshorisonten for levering på den relevante vare.\nFlere e-shops giver muligheden for dag-til-dag levering på mange af shoppens varenumre, men vær påpasselig da det er regnet ud fra at handlen gemmenføres inden et konkret klokkeslæt, således at de kan nå at få de nye varer ekspederet forinden pakkemedarbejderne drager hjemad.\nNogle firmaer på nettet byder på gebyrfri levering, men oftest kun såfremt der handles for et konkret beløb. Som alternativ burde man beslutte sig for den mest letkøbte fragtmulighed, hvilket tit – uden hensyn til om du befinder sig tæt på Hørsholm, Grenaa eller Støvring – vil blive at få fragtfirmaet til at levere ordren til et afhentningssted.\nEn indikation om at netbutikken imødekommer de opstillede regler\nDet er jo ekstremt nemt for almindelige dødelige at finde de bedste priser i blandt diverse shops på nettet og derved har en hel del forretninger på nettet været presset til at at mindske salgspriserne på produkterne – til juniorer, men også til herrer og damer – en hel del, og endda nogle gange garantere portofri fragt.\nDet kan til hver en tid vise sig lønsomt at analysere visse online forhandlere efter rabat forud for at du bestiller, således at man er på den sikre side med at få den mindst kostelige pris.\nForud for at nogen shopper på en internet handler kan de i reglen granske butikkens regler, det er dog tit ikke super interessant.\nEn anden valgmulighed er at se om online firmaet er godkendt af e-mærket, hvilket kan være et signal om at online butikken efterfølger de officielle danske regler, og at internet forretningen ofte overvåges af specialister som har megen viden om vilkårene. Dette er en god lejlighed til opbakning, hvis du oplever besvær ved din ordre.\nLigeså anbefaler vi at køber er påpasselig med de elementære betingelser der kan håndhæves i forbindelse med transaktionen, fx den returrettighed e-handlen tilsikrer. Derfor er det tilmed vigtigt, at man stadigvæk gemmer ens faktura, således man senere vil kunne bekræfte sin shopping, uanset om du er på shopping til en herre eller dame.\nStørstedelen af forhandlere på nettet garanterer 1 dags levering\nTrustpilot genererer visse hensigtsmæssige løsninger til at efterforske ganske mange nuværende kunders meninger og herved er det klogt, at du studerer online firmaets kritik inden du færdiggør din shopping.\nFacebook byder på ydermere ganske relevante genveje til at få indblik i online forretningens troværdighed. Derudover ses endda internet butikker hvor det er muligt at publicere en kritik af ordreforløbet, hvilket lige så vel bør anvendes til at danne dig et indtryk af hvor tilfredse kunderne er.\nInformationer om produkter og butikker på nettet understøttes jævnligt, men vi ønsker ikke at tage ansvar for rettelser der er blevet implementeret efter at vi senest opdaterede hjemmesidens oplysninger.


7 oktober 2020 / arkaden street food\nDu får en gratis øl, hvis din mor hedder Bente. Der er procenter på din genstand, hvis du er iført kamptrøje. Og så kan du få 1000 øl for 20.000 kroner. Sådan er det hos Odenses nye sportslounge – Carl’s Corner, som du finder i hjørnet på 1. sal i Arkaden.\nCarl’s Corner rummer sportsgrene i alle afskygninger – fra floorball til fodbold. Bag Carl’s Corner står Carl – en maskot, der aldrig er hjemme. Baren er i stedet fyldt med Carl’s hjælpere heriblandt barchef Axel Jørgensen, der også ejer Restaurant Marv i Vestergade.\nSammen har de lavet loungen til et socialt samlingssted, hvor maden er lige udenfor døren, humoren ryger over bardisken og mulighederne er mange for at se en masse sport.\nMaskotselvmord blev til en ny sportslounge\n”Carl er vores allesammens maskot og vi elsker Carl”, sådan lyder en af husreglerne på Carl’s Corner.\n- Carl er vores maskot. Han har hele sit liv ledt efter et sportshold, som han kunne være maskot for. Han er gået fra det ene sted til det andet - fra skiskydning til bordtennis. Men intet er lykkedes for ham. For nogle måneder siden kunne han ikke mere. Når en maskot vil begå selvmord, tager han masken af. Da Carl skulle til at gøre det nede på hjørnet, kom der en sød pige forbi, som smilede til ham. I det øjeblik indså han, at han skulle åbne Carls Corner, fortæller Martin Bager Wulff, der er en af Carl’s hjælpere. For Carl…ja ham finder du næppe på Carl’s Corner.\n- Han er aldrig hjemme. Der er kun os – Carls hjælpere, lyder det fra Martin.\nMen selvom fortællingen om Carl for nogle måske kun bor i fantasiens verden, så har han efterladt en række husregler, som du møder på sportsloungen.\nSportsfristed med mad udenfor døren\nCarl’s Corner er et fristed for folk, der godt kan lide sport og stemningen omkring sport. Derfor kaster Carl’s Corner glans over sport i alle afskygninger\n- Der er ret store muligheder for at se fodbold og håndbold i byen. Men floorball, ishockey og sågar cykling er oversete sportsgrene, som du ikke kan se i Odense. Altså cykling er jo meget mere en Tour de France. Det glemmer folk lige, fortæller Nicolai Brix, der er en af Carls hjælpere.\nFordi Carl’s Corner er Odenses sportslounge, så har du mulighed for at bestemme hvilke sportsgrene, der skal vises på skærmen.\n- Folk er meget velkomne til at skrive ind på vores facebookside, hvis der er noget sport, de gerne vil se, siger Martin.\nIfølge Carls hjælpere skal Carl’s Corner ikke kun være samlingspunkt for sportsinteresserede. Sportsloungen vil også være samlingspunkt for Arkadens boder. For Carl’s Corner er nemlig ikke som andre sportsbarer i byen.\n- Hos os skal du ikke bruge fem minutter af en kamp på at diskutere med dine venner om, hvem der henter mad. Når du bliver sulten, så er der et madmekka udenfor døren. Vi vil samarbejde med boderne i Arkaden. Hvis der kører en engelsk kamp, så vil vi lave et samarbejde med nogle af boderne, der serverer engelsk mad, så vi kan give vores gæster en helhedsoplevelse, lyder det fra Carls hjælpere.\nCarl’s Corner har åbent hver dag fra klokken 11 – 22. Du finder dem på 1. sal i Arkaden Food Hall i Odense.


Værktøjer - B2B Bornholm\n[wpdreams_ajaxsearchlite_results id=1 element="div"]\nVærktøjer til bedre markedsføring og udvikling\nInformation, inspiration og vejledning indenfor turisme, markedsføring og udvikling.\nForside > Værktøjer\nHer kan du finde links til analyser fra Destination Bornholm, VisitDenmark etc., som vil hjælpe dig med at definere målgruppers ønsker, behov og krav til turismeerhvervet på Bornholm.\nAnalysearbejdet under Destination Bornholm er finansieret af Bornholms Vækstforum. Analyserne tager afsæt i ønsket om at kende markedet bedst muligt og derigennem sikre en produktudvikling og markedsføring, der rammer rigtigt. Analyserne er et redskab til alle turismeaktører. Hvis du vil have en uddybning eller bare drøfte analysernes indhold, er du meget velkommen til at kontakte os. Kontakt Pernille på pernille@bornholm.info eller tlf. 5693 0369.\nVedr. eventanalyserne: Bemærk, at analysernes tager udgangspunkt i en måling af de forskellige events tiltrækningskraft og en værdisætning af tiltrækningskraften. Det må antages, at den samlede værdi af den enkelte event er større end det beløb, der er angivet i analyserne. Bemærk også, at den økonomiske værdi tager afsæt i forbrug baseret på valg af overnatningssted. Døgnforbruget er angivet i VisitDenmarks turistundersøgelse og det er herfra, at data hentes.\n3 fordele ved en profil på bornholm.info\nSådan oprettes events i eventkalenderen\nFå adgang til billeddatabasen\nBrug af Destination Bornholms logo\nSom medlem er du meget velkommen til at bruge vores logo til markedsføring! Læs her om reglerne for brugen af Destination Bornholms logo.\nSelvom vores nærmarkeder alle er tæt på Danmark, så er det forskellige rejsemotiver og adfærd der gør sig gældende for de forskellige landes befolkning. VisitDenmark udgiver hvert år markedsanalyser, som vi bruger til at optimere vores markedsføring og budskaber. Du kan bruge disse analyser til at målrette din markedsføring.\nLæs mere om danske turisters adfærd og interesser her.\nLæs mere om tyske turisters adfærd og interesser her.\nLæs mere om svenske turisters adfærd og interesser her.\nLæs mere om norske turisters adfærd og interesser her.\nAnalyser, inspiration og statistik\nAlle Adfærd Alle Danmark Diverse Event Ferieperioder Norge Positionering og besøg Sverige Tema Turismestrategi Tyskland\n19. maj 2020 - Alle\nEffekten af COVID-19 på danskernes rejsepræferencer for 2020\nEn panelundersøgelse gennemført af Danske Destinationer i april 2020....\n12. maj 2020 - Alle\nPositioneringsundersøgelse Tyskland februar 2020\nUndersøgelsen fokuserer på de tyske gæsters oplevelse af Bornholm som feriedestination....\n05. maj 2020 - Alle\nBesøgsrapport for Bornholm vinter 2020\nDenne rapport giver et overblik over turisternes oplevelser på vinterøen Bornholm i vinteren 2019/2020....\n10. marts 2020 - Alle\nHer finder du en oversigt over Bornholms besøgende i forbindelse med forskellige events i 2019...\n26. februar 2020 - Alle\nHer bor Bornholms gæster i 2019\nSe en oversigt over de overnattende gæster på Bornholm i 2019 opdelt efter område, overnatningsform og sammensætning af rejsegruppe....


synopsis: Livsløgnen om Israel på venstrefløjen\nEuropæiske politikere lever på en løgn om Israel: Interview med Fiamma Nirenstein\nDen italienske politiker og forfatter taler om Østjerusalem problemet og kommer med nogle overraskende udtalelser om ligheden mellem den europæiske venstrefløj og jihadisterne.\nDen italienske journalist Fiamma Nirenstein er forfatter til flere bøger om anti-semitisme, Israel og Mellemøstkonflikten, herunder Israel is Out: The New Anti-Semitism and the War against the West.\nI april 2008 blev hun valgt til det Italienske Deputeret Kammer som medlem af Silvio Berlusconis PDL Parti. Hun er for tiden vicepræsident i komitteen for Udenrigsanliggender. I februar deltog hun med premiermnister Berlusconi på et tre-dages besøg i Israel.\nStefan Frank talte med Fiamma Nirenstein om de israelske byggeprojekter i Østjerusalem, anti-semitismen på venstrefløjen, Europas kritik af Israel og betydningen af Berlusconi's seneste besøg.\nS: Jerusalem er nu for tiden i fokus for mediernes opmærksomhed. Nogle mennesker siger, at ved at have givet meddelelse om opførelsen af nye bosættelser i Østjerusalem da har Israel kastet skygger over mulighederne for fred i Mellemøsten og gjort USA vrede. Forholdet mellem de to lande siges at være i en dyb krise.\nFiamma Nirenstein: Den 10 måneders stilstand der ensidigt blev indgået af Nethanyahu i december - som Obama hilste velkommen med glæde - drejede sig om bosættelser på Vestbredden. Østjerusalem var aldrig på tale. Jerusalem er et emne som Israel og palæstinenserne kun kan forhandle om ved forhandlingsbordet. De fleste mennesker er ikke klar over den kendsgerning at det som man plejer at omtale som Østjerusalem blev behersket af Jordan fra 1948 -1967. Før den tid, havde byen et jødisk flertal igennem åprhundrederne.\nI tidligere forhandlinger, såsom dem mellem Arafat og Barak i 2000, eller mellem Olmert og Abu Mazen i 29007, mente selv palæstinenserne at mange af de nabolag der blev kaldt "bosættelser" i aviser, som Rama Shlomo, muligvis kunne blive tildelt den jødiske del af byen i en endelig aftale. Dette er fordi de fleste bebyggelser er blevet opført, enten i forladte områder eller i områder der allerede var beboet af jøder, der ikke kunne, bo der under jordansk styre, et styre der truede dem på livet.\nKort sagt, beslutningen om at opføre 1600 boliger er taget for lang tid siden. Amerikanerne er blevet knotne over det dårlige tidspunkt for meddelelsen, under Bidens besøg, for at sætte skub i fredsprocessen i den retning Obama ønsker det.\nS: Du skriver en masse om venstreorienteret anti-semitisme. Hvornår og hvordan fik du øje på dens eksistens?\nFiamma Nirenstein: Denne opdagelse gjorde jeg såvel i terori som i praksis. I 1967, som unge pige, var jeg kommunist, som så mange andre på min alder dengang. Mine forældre sendte mig til en kibbutz i det nordlige Israel ved navn Neot Mordechai. Det var en venstreorienteret kibbutz, hvor man hver uge tilegnede en arbejdsdag til Vietcong.\nUnder Seks Dages krigen, der brød ud da jeg var der, passede jeg på børnene og sørgede for de kom i skjul.\nDa jeg kom hjem til Italien efter krigen, mente jeg at mine venstreorienterede venner burde være stolte over mig. Men reaktionerne jeg fik var ikke sympatiske og venlige, men frygteligt anti-Israel. Til at begynde med kunne jeg ikke forstå det. Men pludseligt måtte jeg indse at det drejede sig om jøderne. Der var en fordom om at jøderne stod bag kapitalismen og imperialismen og var imod de fattige i Den tredje Verden - en kategori der omfattede diktaturer som Syrien og Ægypten, der var allierede med Sovjetunionen. Langsomt begyndte jeg at fatte de stærke følelser der lå bag disse reaktioner: Jøderne blev betragtet som noget negativt, noget dårligt, og Israel blev betragtet som Den Kollektive Jøde, der hungrede efter magten.\nS: Lad os dvæle lidt mere ved dine erfaringer fra 1967. Mener du at anti-semitismen i lande i Vesten allerede havde været der, dog i en slumrende tilstand, og så pludseligt var der en anledning til at den kunne bryde ud i lys lue? Eller var året 1967, et psykologisk vendepunkt, fordi så mange mennesker blev forvirrede i alvorlig grad da de opdagede at jøderne ikke per definition var ofrene, men at de var i stand til at forsvare sig og ikke bange for at gøre det?\nFiamma Nirenstein: Helt sikkert, du har fat i det rigtige. Folk så at jøderne holdt op med at være jøder, som de godt kunne lide de var: Den fattige jøde der boede i et samfund som en foragtet minoritet, der blot holdt sig for sig selv i deres hjem eller i deres synagoger for at bede, og som skulle have lov af hedningene til at gøre noget som helst. Folk opdagede at jøderne var stærke nok til at forsvare sig mod angreb fra Ægypten, Syrien og Jordan, og det endog lykkedes dem at erobre terrotorium i en krig der ellers var bestemt til at afgøre deres skæbne.\nDen usandsynlige udvikling af begivenhederne gør dem totalt rundtossede. Alt var vendt på hovedet. Uheldigvis, er der stadig mange jøder der gerne vil udstille sig selv som får der bringes til slagtning. De er i gang med at sælge ud af billedet med et stærkt Israel, og gør sig selv så små som muligt.\nS: I 2006, erklærede et medlem af det tyske Parlament, fra det tidligere Kommunistiske Venstre Parti, at hun stod på samme siden som Hezbollah. Er det blot et tilfælde at anti-semitismen og anti-amerikanismen udgør en fælles platform for dele af venstrefløjen og jihad terrorister eller er der stærkere bånd under overfladen?\nFiamma Nirenstein: De er forbundne gennem deres forkastelse af det moderne demokrati. Ikke alle der er født ind i et demokrati er demokrat. Der en en masse anti-demokratisk ideologi i den demokratiske verden, og den kendsgerning at man kan give udtryk for den er jo demokratisk. Dette er en modsætning som vi bare må leve med.\nEnhver der siger vedkommende er på Hezbollahs side, og som kender historien hos denne organisation, burde skamme sig grundigt. Hezbollahs ideologi er krigerisk. De søger altid efter en mulighed for krig, og de ødelagde fuldstændigt det libanesiske demokrati. Libanon plejede at være et af de få lande i Mellemøsten der nød en mangfoldighed af befolkninger. Processen med at skabe et blomstrende demokrati - noget som de fleste libanesere stadig ønsker - er blevet stillet overfor gigantiske vanskeligheder på grund af Hezbollahs tilstedeværelse.\nOg skønt Israel trak sig ud af Libanon i 2000 fortsatte Hezbollah sin krig mod Israel og fremprovokerede såeldes en retfærdig reaktion. Man kan ikke blive ved med at bombe israelske byer og dræbe israelske soldater, og så ikke forvente en reaktion. Når det drejer sig om den kvinde du nævnte, så tror jeg ikke hun ønsker at bære en chador.\nS: Du besøgte Israel i februar som medlem af Berlusconis delegation. Kan du fortælle om hvordan besøget forløb?\nFiamma Nirenstein: Det var vigtigt at Israels folk følte at Berlusconi ikke kun besøgte deres land af diplomatiske grunde, men fordi han har dybfølt sympati for jøderne. Israel trænger til der bliver vist kærlighed og sympati, som en modvægt til den megen had mod det. Da Berlusconi besøgte Yad Vashem var der en guide der forklarede alt. Da nogen bad hende korte sine forklaringer noget af, insisterede Berluconi på at høre det hele.\nYdermere var der også det politiske aspekt ved besøget. I sin tale til Knesset, nævnte Berlusconi Den Jødiske Stat fem gange. Der er intet usædvanligt ved dette udtryk, men de fleste politikere er bange for at benytte det af frygt for at araberne kunne blive oprørte. At tale om den Jødiske Stat betyder at man anerkender den jødiske nation. Det er så typisk for anti-israeltilhængere ikke at betragte jøderne som en nation.\nBerlusconi nævnte også det som Italien har gjort for Israel, og det er rigtig meget. Jeg har været en del af det og det er jeg stolt over. Først og fremmest så stemte vi - Udenrigsministeriets Komite i det italienske Parlament - venstrefløjen som højrefløjen - imod at deltage i det som blev kaldt "Durban 2:" FN konferencen mod racisme, som faktisk var en racistisk konference. Italien var et af de få stater der ikke var tilstede.\nFor det andet så stemte Italien mod Goldstone rapporten. Ydermere, under Gazakrigen, fordømte vi ikke et land der forsvarede sig. I stedet deltog medlemmer af Parlamentet - igen venstre som høre - og Parlamentets præsident i en demonstration med mennesker der svinge det israelske flag. Det skete på et tidspunkt da folk i andre europæiske lande afbrændte israelske flag og råbte: "Hamas, Hamas, jøderne til gaskamrene." Således kunne Berluconi vise det israelske Parlament, at der var praktiske resultater.\nS: Berlusconi er ikke den eneste europæiske politiker som betragtes som ven af Israel. Nogle folk siger det samme om den tyske kansler Angela Merkel, og den franske præsident Sarkozy er i det mindste mindre anti-Israel end hans forgænger Jacques Chriac. I Storbritannien bliver den pro-Israel David Camron måske premierminister snart. Kan alt dette udfordre den gamle europæiske orden, der altid har været stærkt for araberne?\nFiamma Nirenstein: Der er kun ringe mulighed for at dette vil være vendepunktet. Palæstinensernes kæmpe propagandamaskine med masser af penge og som har haft gavn af en velvillig medieverden den har arbejdet fortræffeligt. Den har erobret pressen, TV, de intellektuelle og har skabt utallige måder hvormed man har ulovliggjort Israel. De taler om Israel som en "apartheid stat", eller som en stat der med vilje begår forbrydelser. De har en opildningsmetode og kommer med påstande om at Israel 'høster' organer fra palæstinenserne og så videre.\nIngen person der har omtanke og blot med den mindste smule forståelse for Israel ville kunne tro sådanne påstande - men uheldigvis bliver de dog godtaget af mange mennesker.\nS: Så selvom de mest magtfulde lande i Europa blev ledet at pro-Israel politikere, så ville de stadig ikke være i stand til at handle til fordel for Israel på grund af dette pres.?\nFiamma Nirenstein: De europæiske politikere lever på en kæmpeløgn. Hver gang man har kunnet tage en beslutning der virkelig ville kunne hjælpe Israel da svigter modet. For eksempel, begivenhederne ved drabet på en Hamas embedsmand i Dubai. De europæiske regeringer har indkaldt Israels ambassadører fordi Israel angiveligt skulle have forfalsket pas fra europæiske lande. Disse anklager er bare så fulde af hykleri. Tænk lidt over, hvem denne Hamas mand var og hvad han har gjort: Smuglet iranske raketter til Gaza, raketter der kan ramme Tel Aviv.\nUnder Gaza krigen blev Israel anklaget for at dræbe og sætte civiles liv i fare, fordi man åbenbart ikke ramte de udsøgte mål præcist nok. Nu her, hvor et mål er udpeget meget præcist, og bliver ramt så protesterer man også. Hvordan skal Israel kunne forsvare sig, når det hverken får lov til at føre krig eller at handle med ekstrem præcision mod dets værste og farligste fjender?\nS: Er politikerne der tror på læren om at Fatah er "moderat" og på "behovet" for en palæstinensisk stat ude af trit med virkeligheden?\nFiamma Nirenstein: Ja, netop. Som Nathan Saransky siger: Samfundet er vigtigere end staten. Før vi taler om en palæstinensisk stat da bør man se efter palæstinensere der ønsker at opbygge et demokratisk samfund og støtte dem. Det ville være tåbeligt at grundægge en Palæstinensisk stat der støtter terrorisme og vil påbegynde endnu en krig.\nSiden 1948 har palæstinenserne afvist alle planer om en deling, fordi deres virkelige mål er ødelæggelse af Israel. Man behøver blot gå hen på web Palestinian Media Watch og se hvad palæstinensisk TV siger om at ødelægge Israel dræbe jøderne og om martyrium.\nDen Palæstinensiske Selvstyreenhed døber fodboldbaner og ungdomslejre efter såkaldte shadids, mennesker der dræbte jøder. Et UNRWA uddannelsesprogram i Ramallah har året terroristen Abu Jihad - der har myrdet hundrede vis af mennesker - men en fodbioldturnering i hans navn. Dett er den uddannelse man giver de palæstinensiske børn. Derfor skal vi finde en ny vej til fred i Mellemøsten. Al denne anti-semitisme og opildnende til den skal standsen ved ikke længere at give penge til anti-semitterne.\nEtiketter: Demokrati og Islam, Interviewartiker, Israel/Palæstina, Terrorangreb Hamas\nsemit sagde ...\nDet var en udemærket artikel. Jeg tror jeg linker til den i et af mine seneste indlæg om demonstrationer mod Israel - foran den israelske ambassade fornylig http://semit.wordpress.com/2010/03/28/ballade-foran-israels-ambassade/\nDer er, hvis du tid, vildt gang i diskussioner hos henela - http://blog-dyn.tv2.dk/henela/


Hver tid finder sit eget vink hos Heidegger | Information\nFra substantiv til verbum. Mens metafysikken sætter den teoretiske betragtning højest, tager Heidegger udgangspunkt i mennesket, som han kalder tilstedeværen, og dets daglige, praktiske omgang med tingene. En ny antologi om en af nyere tids mest betydningsfulde filosoffer genaktualiserer de spørgsmål, der udgår fra Heideggers tænkning.\nMan kunne tro, det var et lille barn, der sagde sætninger som: "Pæren pærer", "verdnen verdner" og "væsnet væsner". Det var ikke et barn, men derimod den måske mest indflydelsesrige tænker i det tyvende århundrede, Martin Heidegger. Det er ikke fordi, han ikke behersker sproget. Det er, fordi den gængse sprogbrug ifølge Heidegger skjuler noget grundlæggende. For nu at bruge et af Heideggers berømte eksempler fra hovedværket Væren og tid fra 1927: Man forstår ikke hammeren, hvis man udlægger den som blot en genstand i rummet og beskriver den som et stykke træ fæstnet til et stykke jern. Men hvis man ser, hvordan den bliver brugt til at hamre med, ser man, at hammeren henviser til en helhed af betydninger. Man må forstå hammeren i sammenhæng med mennesket, der bruger den, og det hammeren bruges til. Det, man kunne kalde 'hamringen', er det væsentlige ved hammeren. Den viser sig i sin brug, og brugen er tidslig, fordi mennesket grundlæggende eksisterer tidsligt.\nDet bliver et gennemgående filosofisk greb for Heidegger at gøre substantiver til verber. Denne forskydning er fundamental for hele Væren og tid. Det er Heideggers pointe, at en bestemt form for udlægning både har domineret metafysikken siden grækerne og stadig dominerer den almindelige sprogbrug og den hverdagslige forståelse.\nDen teoretiske måde at se verden på har forrang: Man anskuer det værende som en ting, man selv står overfor. Mennesket bliver til en betragter og verden bliver til en samling af genstande. Som filosoffen Thomas Schwarz Wentzer skriver i den glimrende ny antologi Heidegger i relief - perspektiver på Væren og tid:\n"Hvor Aristoteles vedkender teoria den ultimative prioritet som værende den højeste livsform, rykker hos Heidegger praksis eller rettere sagt tilstedeværen i metodologisk nøgleposition."\nMens metafysikken sætter den teoretiske betragtning højest, tager Heidegger udgangspunkt i mennesket, som han kalder tilstedeværen, og dets daglige, praktiske omgang med tingene. Når vi bruger hammeren, ser vi den ikke først på afstand som en isoleret genstand. Vi er fortrolige med den, vi bruger den til at hamre med. Vi er i denne daglige brugende omgang ikke adskilt fra tingene. Verden er givet samtidig med mennesket. Vi er altid allerede i verden, og den teoretiske betragtning, som adskiller mennesket fra tingene, kommer først bagefter. For den teoretiske betragtning bliver verden til løsrevne objekter, men til daglig forstår vi tingene som en helhed af betydninger, vi er fortrolige med. Hvis man overser dette, reducerer man det, der gives, til en samling af ting.\nAllerede Aristoteles analyserede den praktiske fornuft, fronesis, men den blev underordnet den teoretiske fornuft. Heidegger vender hierarkiet om og starter et andet sted. Den teoretiske betragtning fokuserer på det, der fremtræder og interesserer sig ikke for, at det fremtræder.\nDet hedder med Heideggers formulering, at væren skjules, når det værende fremhæves. Denne værensglemsel kulminerer i den moderne tid.\nI et andet klart tænkt bidrag til bogen citerer Jørgen Hass en sætning fra en tale, som Heidegger holdt til sin bror, Fritz' bryllup i 1925:\n"Det nutidige livs manglende fundament er roden til det voksende forfald."\nVærensglemslen bliver til en modernitetskritik. Og denne kritiks konservative tone har inspireret den fortolkning, at Heideggers filosofi skulle være højreorienteret. Den tolkning forbindes naturligvis med Heideggers eget engagement i det nationalsocialistiske parti, og i særdeleshed hans berømte Rektoratstale fra 1933, hvor hans begreber om skæbnen og folket synes realiseret som nazistiske paroler. Talen og perspektiver til Heideggers tænkning analyseres åbent og kritisk i et fint bidrag af Hans Ruin, som hverken frikender eller dømmer den tyske tænker, men viser, hvorledes talen egentlig er både tvetydig og mislykket. Søren Gosvig Olesen adresserer samme problematik i et bemærkelsesværdigt veloplagt bidrag om højre- og venstreorienterede heideggerianere. Pointen er, at den politiske orientering afhænger af læsningen og ikke af det, der læses. Hvis man læser Heidegger som en ufejlbarlig faderskikkelse, har man ophøjet ham til en mester. Dette er ifølge Gosvig den højreorienterede læsning, der ser svar frem for spørgsmål. Den venstreorienterede læsning, som har været dominerende i Italien og Frankrig, understreger, at filosofi ikke handler om konklusioner og resultater, men om "at pejle sig ind på, hvad det er for spørgsmål, filosofferne stiller."\nOg en af grundene til, at Heidegger på trods af sin skandaløse politiske historie og det besynderlige, nogen gange bondske og andre gange nærmest barnlige sprog, bliver ved med at inspirere nye læsninger og invitere nye fortolkninger, er givetvis, at de spørgsmål, han stiller, forbliver påtrængende for nye generationer af filosoffer og amatørtænkere, hvad enten de regner sig for højreorienterede eller venstreorienterede.\nDer er en række fine læsninger af Heidegger i Heidegger i Relief, som udfordrer dem, der allerede kender filosoffen. Men bogen er ikke en introduktion til Heidegger. Det er til gengæld den danske filosof K.E. Løgstrups to tekster om Væren og tid og Heideggers kunstfilosofi fra henholdsvis 1950 og 1960'erne, som nu genudgives under titlen Martin Heidegger. Pædagogisk omhyggeligt resumerer Løgstrup især den første del af Væren og tid og præsenterer grundbegreberne. Der er tale om en rekonstruktion så ydmyg, at Løgstrup selv træder helt i baggrunden som tænker. Bogen er interessant som indikation på hvilke spørgsmål hos Heidegger, der trængte sig på i 1950. Det drejer sig i høj grad om analysen af tilstedeværen og meget lidt om det opgør med menneskets status som udgangspunkt, der senere blev bestemmende for Heideggers kritik af humanismen. Men det var selvfølgelig også før Heidegger selv radikaliserede sin verbalisering af substantiverne til sætninger som "væsnet væsner" og "pæren pærer".\nWentzer, Thomas Schwarz & Sørensen, Peter Aaboe (red.): Heidegger i relief - perspektiver på væren og tid. Klim 188 s., 249 kr. ISBN 9788779555846\nK.E. Løgstrup: Martin Heidegger. Efterskrift Jørgen Dehs 130 s., 179 kr. Klim ISBN 9788779555853\n29. december, 2008 - 23:51\nVærensglemslen bliver til en modernitetskritik. Og denne kritiks konservative tone har inspireret den fortolkning, at Heideggers filosofi skulle være højreorienteret.\nDet er den vel egentlig ikke, men man kunne måske indvende at som konsekvens af denne rullen sig i for almindelige mennesker relativt ligegyldige filiosofi begynder det at få en højreorienteret funktion: At overdøve de mere virkelighedsnære analyser som der er behov for med snak om hamrenes hamren.\nDer er recessionen, bailout af kriminelle finansfyrster, bush-doktrinen, den globale opvarmning, 9-11, og den kapitalistiske markedsorden generelt at analysere, der er sgu nok at tage fat på.\nIkke fordi de ikke er blevet analyseret meget allerede, men man kunne måske snuble over et eller andet brugbart dér, det gør man næppe med hammeranalysen, det er sgu da for indlysende, som at de sælger mere juletræer i december end i juli.\nMan kunne for eksempel spørge: hvad er det, som får civilisationer til at have succes eller fejle? Der kan man f.eks læse Jared Diamond: Guns, Germs and Steel og dernæst Collapse. Så kan man videre spørge: i løbet af kapitalismens afskyelige udskejelser i de sidste 5000 år, hvad er det som har bragt de forskellige opstande igennem tiderne imod den medfølgende undertrykkelse hver deres grad af succes eller forfejlethed? Der kan man f.eks læse Chris Harman: A people's History of the World.\nDen slags spørgsmål, og hvad der findes af svar, kan man måske bruge til noget.


Trailer til 4. sæson af The Marvelous Mrs. Maisel – Lyd & Billede\nTrailer til 4. sæson af The Marvelous Mrs. Maisel\nNu er der kun et par måneder tilbage, før vi igen kan nyde den mageløse – og savnede – Mrs. Maisel.\nPubliceret 01/12/2021 - 23:58\nGlæd jer! Efter en længere coronapause er en af de bedste TV-serier nogensinde – og Amazon Prime Videos flagskib – The Marvelous Mrs. Maisel, snart tilbage på skærmen.\nSerien handler om den smitsomt sprudlende Miriam “Midge” Maisels usædvanlige og underholdende liv.\nMidge (Rachel Brosnahan, House of Cards) kommer fra en baggrund som ung, pligtopfyldende husmor i et velstående, konservativt jødisk miljø i New York i 1950’erne. Men efter et forlist ægteskab – og et par drinks for meget – åbenbarer hendes udprægede komiske talent sig, og Midge begynder (til sine forældres store fortvivlelse) at tjene til livets ophold som standup-komiker. Ikke et helt almindeligt kvindefag for 70 år siden!\nRachel Brosnahan er et fund som den fyrrige, balstyrige og livsbekræftende Midge Maisel.\nSerien byder på frisk og original humor, et skævt kig på 1950’ernes kønsrollemønstre, et fascinerende persongalleri, herlige kostumer og en noget nær perfekt tidskolorit med dertilhørende soundtrack. Læg hertil, at manuskripterne er befriende politisk ukorrekte, og vi har en vinderserie!\n3. sæson kulminerede med, at Midge mistede sit engagement i en større showturné efter at have været lidt for åbenmundet om den diva-agtige sanger Shy Baldwins privatliv. I 4. sæson er vi nået til 1960’erne, hvor Midges stædighed skaber nye problemer, både for familie, kollegaer og venner.\nDer er kommet hele to trailere til den kommende sæson med kort mellemrum. I den første ser vi en samtale mellem Midge og hendes manager Susie (Alex Borstein) om, hvordan de kan få hendes karriere på benene igen. Efter fyringen vil hun have total kreativ frihed og køre sit standup-show solo, og deres – noget ambitiøse – mål bliver derfor: “Let’s change the business!”\nI den nye sæson får vi gæsteoptrædener af bl.a. Kelly Bishop, Milo Ventimiglia (Gilmore Girls), John Waters og Jason Alexander (Seinfeld).\n4. sæson af The Marvelous Mrs. Maisel får premiere på Amazon Prime Video den 18. februar med to nye episoder om ugen. Sæt kryds i kalenderen!


Vi 250.000 danskere, der dagligt propper os med antidepressiv, er forsøgskaniner i et stort samfundseksperiment - politiken.dk\nFor mig hersker ingen tvivl om, at såkaldte ’lykkepiller’ er den rene gift.\nFoto: Mette Dreyer (arkiv)\nTegning: Mette Dreyer (arkiv) Foto: Mette Dreyer (arkiv)\nDebat 16. feb. 2017 kl. 21.02\nKastreret libido, bedøvet følelsesliv, overvægt, spændt muskulatur, urolige ben, temperatursvingninger, oppustethed, kronisk træthed, tænderskæren, tics, mundtørhed, kraftesløshed, søvnløshed.\nBivirkningerne ved mit forbrug af antidepressiv medicin gennem ti år er og har været horrible. Det hjælper ikke på situationen, at abstinenssymptomerne ved ophør er langt værre: svedige rysteture, varige nerveskader, psykotiske angstanfald og selvmordstanker.\nFørste gang jeg forsøgte at trappe ud, fik jeg så stærke nervesmerter i mine ben, at jeg ikke længere kunne dyrke nogen som helst form for motion; anden gang endte jeg med en kronisk tinnitus.\nDer hersker derfor ingen tvivl i mit hjerte om, at de såkaldte ’lykkepiller’ er den rene gift, og at vi 250.000 danskere, der dagligt propper os med dem, er forsøgskaniner i et stort samfundseksperiment.\nDer skal findes et alternativ.\nDen kendte sommelier Felix Chamorro og makkeren Leonardo Camboni har skiftet vinleverancen til